Paradiskullen

Paradiskullen er et skihoppanlegg ved Örnsköldsvik i Sverige. Anlegget, som er eid av IF Friska Viljor, ligger i åsen Varvsberget like ved Örnsköldsvik sentrum, og er synlig fra byen. Det består av fem hoppbakker med størrelse K90 (HS100), K55, K35, K20 og K10. Normalbakken ble brukt under junior-VM 1980, og har også vært arena for seks verdenscuprenn i spesielt hopp. Anlegget er et viktig treningssentrum for svenske hoppere, og brukes også til treningssamlinger av norske hoppere. Siden 2008 har den årlige storsamlingen for de norske landslagene vært lokalisert til Paradiskullen av Norges Skiforbund.Norges Skiforbund: Örnsköldsvik-samlinga i gang (21. juni 2010)

Alle bakkene i anlegget har flomlys og plastmatter til sommerbruk, samt heis.

Anerkjent bakkerekord på snø i K90-bakken er 102 meter, satt av Lauri Asikainen (Finland) 3. mars 2007. På plast er rekorden 104,5 meter, satt av Anssi Koivuranta (Finland) i et FIS-cuprenn 29. august 2010. Lengste hopp overhodet er 107 meter.IF Friska Viljor: Välkomna till Paradiskullen i Örnsköldsvik I K55-bakken er bakkerekorden på snø 57 meter, satt av Dennis Edvardsson (Sverige) 26. januar 2008. Rekorden på plast er 63 meter, satt av Halvor Egner Granerud (Norge) 27. juni 2008.

Historie
Den første hoppbakken i Paradiskullen ble bygd før 1910. I 1913 ble det bygd en bakke der det kunne hoppes 22 meter, og det svenske mesterskapet ble arrangert i Örnsköldsvik i 1927.Örnsköldsvik-Nolaskogs Rotaryklubb: Arkiv 2008 - Veckobrev  Hoppanlegget ble ombygd i 1961, og har senere gjennomgått større ombygginger i 1991/92 og 2005. Verdenscuprennene i spesielt hopp ble arrangert mellom 1985 og 1994, mens ett verdenscuprenn i kombinert ble arrangert i 1990.

Da den nye Botniabanan skulle bygges, ble det klart at jernbanen ville berøre hoppanlegget. Som en følge av dette ble normalbakken flyttet ca. 40 meter, mens de mindre bakkene (med unntak av K62-bakken, som ikke ble bygd opp igjen) ble revet og bygd opp på nytt litt lenger opp i åsen. Normalbakken ble nyåpnet i 2005. Botniabanan ble åpnet i 2010 og går nå på bru over sletta i denne bakken.

Viktige renn
Alle rennene er holdt i den gamle bakken som ble revet i 2004.
 Dato Vinner  Andre Tredje Type renn 2. mars 1980  Steve Collins  Vladimir Bojarintsev  Andreas Felder Junior-VM 5. mars 1985  Jiří Parma  Miran Tepeš  Masahiro Akimoto Verdenscup 4. mars 1987  Ari-Pekka Nikkola  Andreas Felder  Didier Mollard Verdenscup 8. mars 1989  Jens Weißflog  Ari-Pekka Nikkola  Jan Boklöv Verdenscup 7. mars 1990  Andreas Felder  Werner Haim  Thomas Klauser Verdenscup 4. mars 1992  Ernst Vettori  Noriaki Kasai  Mikael Martinsson Verdenscup 9. mars 1994  Roberto Cecon  Kenji Suda  Jens Weißflog Verdenscup

Kilder
Skisprungschanzen-Archiv: Örnsköldsvik
FIS: Resultater (ikke fullstendig)
FIS: Flere resultater

 Eksterne lenker 
 IF Friska Viljor – Backhoppning i Örnsköldsvik

Kategori:Hoppbakker i Sverige
Kategori:Örnsköldsvik kommune